rejauldu/bengali-wikipedia huggingface dataset:
ফেস্টিভাল ইন্তারন্যাশিওনাল সারভান্তিনো মেক্সিকোর গুয়ানাজুয়াতো শহরের কেন্দ্রস্থলে অনুষ্ঠিত হয়। এল সারভান্তিনো নামে পরিচিত এ উৎসবটি এ শহরে ঔপনিবেশিক আমলে প্রতিষ্ঠিত হয়েছিল। এখানকার ইতিহাসে সাংস্কৃতিক চর্চা বেশ গুরুত্বপূর্ণ ভূমিকা পালন ও সমৃদ্ধি লাভ করেছে। বিংশ শতাব্দীর মাঝামাঝি সময়ে এ উৎসব বিকাশ লাভ করে। এ সময়ে শহরের প্লাজাগুলোয় মিগেল দে থের্ভান্তেস এন্ট্রিমেস নামে পরিচিত ছোট নাটক প্রদর্শন করেছিলেন। ১৯৭২ সালে এ উৎসবটি সরকারী পর্যায়ে সহযোগিতা পায় ও বিস্তৃতি লাভ করে। আরও বিষয় সংযুক্ত ঘটানোর ফলে আন্তর্জাতিক পরিমণ্ডলে এর ব্যাপ্তি ছড়িয়ে পড়ে। এরপর থেকেই এফআইসি মেক্সিকো ও লাতিন আমেরিকায় সর্বাপেক্ষা গুরুত্বপূর্ণ আন্তর্জাতিক শিল্পকলা ও সাংস্কৃতিক বিষয় হিসেবে স্বীকৃতি পায়। এছাড়াও এ জাতীয় অনুষ্ঠান আয়োজনে বিশ্বের প্রধান চারটি বিষয়ের একটি হিসেবে পরিচিত হয়। ইউরোপীয় ফেস্টিভালস অ্যাসোসিয়েশন ও এশিয়ান থিয়েটার ফেস্টিভালস অ্যাসোসিয়েশনের সদস্যপদ লাভ করে। সরকারী সহায়তার পাশাপাশি টেলমেক্স, টেলেভিসা ও মাইক্রোসফটের ন্যায় ব্যক্তিমালিকানাধীন প্রতিষ্ঠানের পৃষ্ঠপোষকতা পাচ্ছে।   উল্লেখযোগ্য অংশগ্রহণকারী তারকা  রে চার্লস (১৯৮০) রুডল্ফ নুরিয়েভ (১৯৮২) লিলা ডাউন্স (২০১৪) আরমান্ডো মাঞ্জানেরো (২০১৫) পাকুইতো ড'রিভেরা (২০১৫) ব্যালেট ফোকলোরিকো দ্য মেক্সিকো (২০১৫)   তথ্যসূত্র    বহিঃসংযোগ   Official website   চিত্রমালা   বিষয়শ্রেণী:মেক্সিকোয় সাংস্কৃতিক উৎসব বিষয়শ্রেণী:মেক্সিকান সংস্কৃতি বিষয়শ্রেণী:অক্টোবরের বিষয় বিষয়শ্রেণী:গুয়ানাজোয়াতোয় পর্যটন আকর্ষণ বিষয়শ্রেণী:মেক্সিকোয় থিয়েটার উৎসব বিষয়শ্রেণী:গুয়ানাজোয়াতো শহর বিষয়শ্রেণী:মেক্সিকোয় শিল্পকলা উৎসব বিষয়শ্রেণী:মেক্সিকোর সংস্কৃতি
right|thumb|300px|Passengers disembarking from Druk Air's Airbus A319 at Paro Airport ভুটানের পর্যটন ১৯৭৪ সালে শুরু হয়, যখন ভুটান সরকার, দেশের রাজস্ব আয় বৃদ্ধি এবং  দেশের অনন্য ঐতিহ্য ও সংস্কৃতি বিশ্বময় ছড়িয়ে দেয়ার প্রচেষ্টা শুরু করে, দেশটিকে বিশ্ববাসীর কাছে উন্মুক্ত করে দেয়। ১৯৭৪ সালে ২৮৭ জন পর্যটক ভুটান সফর করে। তখন থেকেই ভুটানে পর্যটকদের সংখ্যা বৃদ্ধি পেতে থাকে এবং ১৯৯২ এ তা ২৮৫০-তে উত্তীর্ণ হয় এবং নাটকীয়ভাবে ১৯৯৯ এ তা ৭১৫৮ এ উত্তীর্ণ হয়।  ১৯৮০ এর শেষের দিকে পর্যটন খাত থেকে জাতীয় রাজস্বে খাতে প্রায় ২০ লাখ মার্কিন ডলার যুক্ত হয়। বিদেশীদের জন্য পর্যটন খাত উন্মুক্ত করা ছাড়া, সরকার অনুধাবন করতে সক্ষম হয়েছিল যে পর্যটকদের ভ্রমণের মাধ্যমে ভুটানের অনন্য প্রাকৃতিক সৌন্দর্য বিশ্বময় ছড়িয়ে পড়লে দেশের অর্থনীতিতে তা সুস্পষ্ট ইতিবাচক প্রভাব ফেলবে। সেকারণেই, উন্নত পর্যটনকে প্রাধান্য দিয়ে তারা শুরু থেকেই পর্যটন কার্যক্রমের উপর নীতিমালা আরোপ করে।১৯৯১ পর্যন্ত, ভুটান পর্যটন কর্পোরেশন (বিটিসি, ), অর্ধ স্বায়ত্তশাসিত এবং নিজস্ব-অর্থায়নে সরকারের পর্যটন নীতি বাস্তবায়নে পদক্ষেপ গ্রহণ করে।.  ১৯৯১ এর অক্টোবরে, ভুটান সরকার পর্যটন খাতে প্রাইভেট কোম্পানির উদ্যেগ এবং কার্যক্রম আরো সহজতর করার জন্য কর্পোরেশনকে  প্রাইভেট প্রতিষ্ঠানে পরিণত করে। যার ফলে, বর্তমানে প্রায় ৭৫টিরও বেশি নিবন্ধনকৃত পর্যটন কোম্পানি দেশটিতে তাদের কার্যক্রম চালিয়ে যাচ্ছে। left|thumb|240px|View of Tashichoedzong, Thimphu ভুটানের রাজধানী থিম্পু এবং ভুটানের পশ্চিমে অবস্থিত শহর পারু হচ্ছে ভারতের নিকটবর্তী এবং সবচেয়ে গুরুত্বপূর্ণ পর্যটন কেন্দ্র। পারু তাকসাং, একটি উচুঁ পাহাড়িঞ্চলে অবস্থিত মন্দির (বাংলায় যেটিকে বাঘের খাঁচা বলা হয়), ভুটানের দর্শনীয়স্থানসমূহের অন্যতম একটি স্থান।এ তীর্থস্থানটি বৌদ্ধধর্মাবলম্বীদের কাছে একটি স্বর্গীয় উপহারের মত।এই মন্দিরের ভিতরে কক্ষে রয়েছে একটি গুহা যেখানে বৌদ্ধ দেবতা বৌদ্ধ ধর্ম প্রচারের জন্য প্রায় ৯০ দিন উপবাস রেখে রাক্ষস দেবতাদের, যারা ঐ উপত্যকায় বাস করত, বিরুদ্ধে যুদ্ধ করে ভুটানে বৌদ্ধ ধর্ম প্রতিষ্ঠা করেন। মন্দিরটি প্রায় এক হাজার বছর ধরে সেখানে অক্ষত অস্থায় রয়েছে। ভুটানে বিমান সেবায় তখন শুধুমাত্র দ্রাক এয়ার কাজ করত, বর্তমানে ভুটান এয়ারলাইন্সও দায়িত্ব পালন করে যাচ্ছে। ভুটানের ভিসা প্রায় প্রতিটি দেশে ভুটান দূতাবাসের মাধ্যমে সংগ্রহ করা যায়।  বেশিরভাগ পর্যটক ভারত, থাইল্যান্ড, ফিলিপাইন, অস্ট্রেলিয়া, সিঙ্গাপুর, মার্কিন যুক্তরাষ্ট্র, যুক্তরাজ্য এবং জার্মানি থেকে স্বল্পমেয়াদী ভিত্তিতে ভুটানে আসে।  আরও দেখুন thumb|right|200px|Taktshang Monastery in Paro District  Visa policy of Bhutan  তথ্যসূত্র  বহিঃসংযোগ    ভুটানের পর্যটন কাউন্সিল (অফিসিয়াল ওয়েবসাইট))   বিষয়শ্রেণী:ভুটান বিষয়শ্রেণী:ভুটানের পর্যটন বিষয়শ্রেণী:দেশ অনুযায়ী এশিয়ার পর্যটন
তারকেশ্বর প্রণয়লীলা (অন্যান্য শিরোনাম: তারকেশ্বর যৌন-কেলেঙ্কারী, বা, মোহন্ত-এলোকেশী প্রণয়লীলা) বলতে বোঝানো হয় ১৯-শতকে তৎকালীন ব্রিটিশ রাজ শাসনাধীন কলকাতার জন-সাধারণ্যে বহুল আলোচিত একটি যৌন-কেলেঙ্কারীকে। এটি সংগঠিত হয়েছিলো 'এলোকেশী' নামীয় এক নারী, যিনি নবীন চন্দ্র নামীয় এক সরকারি কর্মচারী স্ত্রী ছিলেন, তার এবং তারকেশ্বরের শিব মন্দিরের সন্যাসী (মোহন্ত)-এর মধ্যে। এই ঘটনার প্রেক্ষিতে নবীন তার স্ত্রীর শিরোশ্ছেদ করে। পরবর্তীতে ১৮৭৩ সালে তারেকশ্বর হত্যা মামলা নামে একটি আলোড়ন সৃষ্টিকারী বিচার কার্য সম্পন্ন হয় যেখানে স্বামী নবীন এবং মোহন্ত - উভয়কেই বিভিন্ন দৃষ্টিকোণ থেকে দোষী সাব্যস্ত করে শাস্তি প্রদান করা হয়।   সংক্ষেপে মূল ঘটনা    সাধারণ্যের প্রতিক্রিয়া    তথ্যসূত্র    বহিঃসংযোগ   কেচ্ছা - আনন্দবাজার পত্রিকায় প্রকাশিত রবিবাসরীয় প্রবন্ধ।  বিষয়শ্রেণী:যৌন কেলেঙ্কারী বিষয়শ্রেণী:১৮৭৩-এ কলকাতা বিষয়শ্রেণী:ভারতে খুন বিষয়শ্রেণী:হুগলি জেলা বিষয়শ্রেণী:ভারতে শিশু যৌন নির্যাতন
নিতেশ তিওয়ারি একজন ভারতীয় চলচ্চিত্র পরিচালক, প্রযোজক, চিত্রনাট্যকার ও গীতিকার। বিকাস বহলের সাথে চিল্লার পার্টি (২০১১) চলচ্চিত্রের যৌথ-পরিচালক হিসেবে তার বলিউডে অভিষেক ঘটে, যার জন্য তিনি যৌথভাবে শ্রেষ্ঠ শিশুতোষ চলচ্চিত্র এবং শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন। এরপর তিনি অতিপ্রাকৃত রাজনৈতিক নাট্যধর্মী ভূতনাথ রিটার্নস (২০১৪) দিয়ে একক পরিচালক হিসেবে যাত্রা শুরু করেন।  তিওয়ারি দঙ্গল (২০১৬) চলচ্চিত্র রচনা ও পরিচালনা করেন, যেটি সর্বোচ্চ আয়কারী ভারতীয় চলচ্চিত্র এবং ৫ম সর্বোচ্চ আয়কারী অ-ইংরেজি চলচ্চিত্র। এটি মোট ২,০০০ কোটি রুপীর বেশি ব্যবসা করে, যার মধ্যে চীনে ১,২০০ কোটি ব্যবসা করে, যা চীনে ২০তম সর্বোচ্চ আয়কারী বিদেশি চলচ্চিত্র। তিওয়ারি এই চলচ্চিত্রের জন্য শ্রেষ্ঠ পরিচালক বিভাগে ফিল্মফেয়ার পুরস্কার অর্জন করেন। এরপর তিনি বিপুল সমাদৃত হাস্যরসাত্মক নাট্যধর্মী ছিছোড়ে (২০১৯) পরিচালনা করেন, যা শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে।  ব্যক্তিগত জীবন তিওয়ারি লিও বার্নেট ওয়ার্ল্ডওয়াইডে তার সহকর্মী ও সৃজনশীল পরিচালক অশ্বিনী আইয়ারের সাথে বিবাহ বন্ধনে আবদ্ধ হন। অশ্বিনীও একজন চলচ্চিত্র পরিচালক, প্রযোজক ও চিত্রনাট্যকার। তাদের দুজন যমজ সন্তান রয়েছে, তারা হলেন অমারিসা তিওয়ারি ও আরাধ্য তিওয়ারি।  চলচ্চিত্রের তালিকা  বছর চলচ্চিত্রের শিরোনাম পরিচালক প্রযোজক সংলাপ চিত্রনাট্য কাহিনি ২০১১চিল্লার পার্টি ২০১৪ভূতনাথ রিটার্নস ২০১৪কিল দিল ২০১৬নীল বট্টে সন্নাটা ২০১৬দঙ্গল ২০১৭বরেলি কি বর্ফী  ২০১৯ছিছোড়ে ২০২০ঘর কি মুরগী ২০২১আনকহি কহানিয়া ২০২১ব্রেক পয়েন্ট ২০২৩তরলা ২০২৩বাওয়াল ২০২৩বাস করো আন্টি  পুরস্কার ও মনোনয়ন  প্রদানের তারিখ বিভাগ মনোনীত কর্ম ফলাফল  জাতীয় চলচ্চিত্র পুরস্কার ৩ মে ২০১২  শ্রেষ্ঠ চিত্রনাট্য চিল্লার পার্টি   শ্রেষ্ঠ শিশুতোষ চলচ্চিত্র  ২৫ অক্টোবর ২০২১  শ্রেষ্ঠ হিন্দি পূর্ণদৈর্ঘ্য চলচ্চিত্র ছিছোড়ে   ফিল্মফেয়ার পুরস্কার ৩১ জানুয়ারি ২০১৫ শ্রেষ্ঠ সংলাপ ভূতনাথ রিটার্নস   ১৪ জানুয়ারি ২০১৭ শ্রেষ্ঠ পরিচালক দঙ্গল   ২০ জানুয়ারি ২০১৮ শ্রেষ্ঠ সংলাপ বরেলি কি বর্ফী   ১৫ ফেব্রুয়ারি ২০২০ শ্রেষ্ঠ কাহিনি ছিছোড়ে   শ্রেষ্ঠ পরিচালক  শ্রেষ্ঠ সংলাপ  আন্তর্জাতিক ভারতীয় চলচ্চিত্র অ্যাকাডেমি পুরস্কার ২৪ জুন ২০১৮ শ্রেষ্ঠ চিত্রনাট্য বরেলি কি বর্ফী   ২৪ নভেম্বর ২০২১ শ্রেষ্ঠ কাহিনি ছিছোড়ে   স্ক্রিন পুরস্কার ৩ ডিসেম্বর ২০১৭ শ্রেষ্ঠ পরিচালক দঙ্গল   মেলবোর্নের ভারতীয় চলচ্চিত্র উৎসব ১১ আগস্ট ২০১৭ দর্শকের পছন্দ পুরস্কার দঙ্গল    তথ্যসূত্র  বহিঃসংযোগ    বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:ভারতীয় প্রযুক্তিবিদ্যা প্রতিষ্ঠান বোম্বের প্রাক্তন শিক্ষার্থী বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:মধ্যপ্রদেশের চলচ্চিত্র পরিচালক বিষয়শ্রেণী:মধ্যপ্রদেশের চিত্রনাট্যকার বিষয়শ্রেণী:শ্রেষ্ঠ মৌলিক চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী পরিচালক বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ চিত্রনাট্য বিভাগে আইফা পুরস্কার বিজয়ী বিষয়শ্রেণী:শ্রেষ্ঠ পরিচালক বিভাগে স্ক্রিন পুরস্কার বিজয়ী
কাজী আব্দুর রশীদ (–১৪ আগস্ট ২০১৪) বাংলাদেশের গোপালগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য, তৎকালীন ফরিদপুর-৯ ও গোপালগঞ্জ-১ আসনের সংসদ সদস্য ছিলেন।   জন্ম ও প্রাথমিক জীবন  কাজী আব্দুর রশীদ  সালে গোপালগঞ্জের মুকসুদপুরের মনিরকান্দিতে জন্মগ্রহণ করেন।   কর্মজীবন  কাজী আব্দুর রশীদ মুক্তিযুদ্ধের সংগঠক ও বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন।  ১৯৭৯ সালের দ্বিতীয় জাতীয় সংসদ নির্বাচনে আওয়ামী লীগের প্রার্থী হিসেবে তৎকালীন ফরিদপুর-৯ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে আওয়ামী লীগের প্রার্থী হিসেবে গোপালগঞ্জ-১ আসন থেকে সংসদ সদস্য নির্বাচিত হন।  তিনি গোপালগঞ্জ জেলা পরিষদ প্রশাসক ছিলেন।   মৃত্যু  কাজী আব্দুর রশীদ ১৪ আগস্ট ২০১৪ সালে ঢাকায় মৃত্যুবরণ করেন।   তথ্যসূত্র   বিষয়শ্রেণী:পঞ্চম জাতীয় সংসদ সদস্য বিষয়শ্রেণী:২০১৪-এ মৃত্যু বিষয়শ্রেণী:গোপালগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:১৯৩০-এর দশকে জন্ম
মানুয়েল এরমিদা লোসাদা (; ২৭ নভেম্বর ১৯২৪ – ১৭ সেপ্টেম্বর ২০০৫; এরমিদিতা নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সেলতা ভিগোর হয়ে একজন আক্রমণভাগের খেলোয়াড় হিসেবে খেলেছেন।Celta de Vigo site  Golden era - 1940s and 50s page  স্পেনীয় ফুটবল ক্লাব পেনিয়াস্কোর যুব পর্যায়ের হয়ে খেলার মাধ্যমে এরমিদিতা ফুটবল জগতে প্রবেশ করেন এবং পরবর্তীতে বেরবেসের হয়ে খেলার মাধ্যমে তিনি ফুটবল খেলায় বিকশিত হয়েছেন। ১৯৪৪–১৯৫৬ মৌসুমে, সেলতা ভিগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। তিনি সেলতা ভিগোর হয়ে ১২ মৌসুম অতিবাহিত করেছেন, যেখানে তিনি ১৭০ ম্যাচে ১১০টি গোল করেছেন। অতঃপর ১৯৫৬–৫৭ মৌসুমে, তিনি কর্দোবায় যোগদান করেছিলেন, যেখানে তিনি ২ মৌসুম অতিবাহিত করে অবসর গ্রহণ করেছেন।   তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:২০০৫-এ মৃত্যু বিষয়শ্রেণী:ফুটবল ফরোয়ার্ড বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেলতা ভিগোর খেলোয়াড় বিষয়শ্রেণী:কর্দোবা ফুটবল ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:স্পেনীয় পুরুষ ফুটবলার
স্টোরা কার্লসো বাতিঘর (), বাল্টিক সাগরের গোটল্যান্ডের কাছে স্টোরা কার্লসো দ্বীপের একটি সুয়েডীয় বাতিঘর। এটি ১৮৮৭ সালে নির্মিত হয়েছিল এবং আধুনিক সময়ে দ্বীপে প্রথম স্থায়ী বসতি স্থাপন করেছিল। ১৯৩০-এর দশকে বাতিঘর রক্ষকের জন্য একটি বাড়ি তৈরি করা হয়েছিল। ১৯৭৪ সালে, বাতিঘরটি সম্পূর্ণ স্বয়ংক্রিয় হয়ে ওঠে যখন দ্বীপে বিদ্যুত আসে এবং শেষ স্থায়ী বাসিন্দারা দ্বীপ ছেড়ে চলে যায়।   ২০১০ সালে, বাতিঘরটি বাতিল করা হয় এবং বাতিঘরের পাশে একটি মাস্তুলের উপর একটি সৌর কোষ চালিত বাতি প্রতিস্থাপন করা হয়।     তথ্যসূত্র    বহিঃসংযোগ    স্টোরা কার্লসো বাতিঘর   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৮৮৭-এ সুইডেনে প্রতিষ্ঠিত বিষয়শ্রেণী:১৮৮৭-এ সম্পন্ন বাতিঘর বিষয়শ্রেণী:সুইডেনের বাতিঘর
পাকিস্তান মিডিয়া পুরস্কার সংক্ষেপে দি পিএমএ (English: The PMA) হিসেবে পরিচিত।এটি মূলত বেতার, টেলিভিশন, চলচ্চিত্র ও নাটকে ভালো কাজের জন্য দেয়া হয়ে থাকে। এর পুরস্কার হিসেবে মূলত যে প্রতিমূর্তি প্রদান করার হয় তাতে একজন বীরের বুকে তারকা দেখা যায়। এটি প্রতি বছর আয়োজনের মাধ্যমে প্রদান করা হয়ে থাকে। পাকিস্তানে পুরস্কারকে মিডিয়ার বড় পদক হিসেবে ধরা হয়।  ২০১০ সালে প্রথম পাকিস্তান মিডিয়া পুরস্কার প্রদান করা হয়।  মূর্তির গঠন নাম = যোগ্যতার পাকিস্তান মিডিয়া পুরস্কার উচ্চতা = ১২.৫ ইঞ্চি ওজন = ৮ পাউন্ড রঙ = সোনালি সংখ্যা (যতগুলো প্রদান করা হবে) = ৯০ (প্রথম আয়োজন অনুসারে)  পুরস্কারসমূহ চলচ্চিত্রের বিভাগ  শ্রেষ্ঠ চলচ্চিত্র  শ্রেষ্ঠ পরিচালক  শ্রেষ্ঠ চলচ্চিত্র অভিনেতা  শ্রেষ্ঠ চলচ্চিত্র অভিনেত্রী  তথ্যসূত্র  বিষয়শ্রেণী:২০১০-এ প্রবর্তিত পুরস্কার * বিষয়শ্রেণী:পাকিস্তানি চলচ্চিত্র পুরস্কার বিষয়শ্রেণী:পাকিস্তানি টেলিভিশন পুরস্কার বিষয়শ্রেণী:পাকিস্তানি সঙ্গীত পুরস্কার বিষয়শ্রেণী:পাকিস্তানি সাংবাদিকতা পুরস্কার বিষয়শ্রেণী:পাকিস্তানের বার্ষিক অনুষ্ঠান বিষয়শ্রেণী:২০১০-এ পাকিস্তানে প্রতিষ্ঠিত
সেরোটোনিন (; ) বা ৫-হাইড্রক্সিট্রিপ্টামিন হল মস্তিষ্কের স্নায়ুকে সংযোগকারী একটি নিউরোট্রান্সমিটার, যার রাসায়নিক নাম ৫-হাইড্রক্সিট্রিপ্টামিন। রক্তনালিকায় রক্ত প্রবাহে এটি সাহায্য করে। এটি মানুষের ক্ষেত্রে ভাল থাকার অনুভূতি প্রদান করে| তাই একে অনেকসময় সুখানুভূতির হরমোন বলা হয়। যদিও এটি হরমোন নয়, এটি একটি মনোএমাইন। অনেক উদ্ভিদ এবং ছত্রাকে সেরোটোনিন পাওয়া যায়। জৈবিক ভূমিকা thumb| সেরোটোনিন তন্ত্র  ও ডোপামিন তন্ত্রের তুলনামূলক পার্থক্য উৎপাদন ৯০ শতাংশ সেরোটোনিন উৎপন্ন হয় পেটে। বিশেষ করে অন্ত্রে এন্টেরোক্রমাফিন কোষে। পেটের এবং গোটা অন্ত্রের স্নায়ুবিক নিয়ন্ত্রণের জন্যে একধরনের নার্ভ নেটওয়ার্ক আছে। নাম : এন্টেরিক নার্ভাস সিস্টেম। সেরোটোনিনের বেশির ভাগ এখানেই তৈরি হয়। অন্ত্রের মাসল মুভমেন্টে সেরোটোনিন সাহায্য করে। পেট এবং মস্তিষ্ক ছাড়াও রক্তেও সেরোটোনিন থাকে। রক্তের প্লাটেলেটসের মধ্যে ৮ শতাংশ সেরোটোনিন থাকে। রক্ত জমাট বাঁধতে সাহায্য করে। মস্তিষ্কে সেরোটোনিনের কাজ লক্ষণীয় হলেও শরীরের গোটা সেরোটোনিনের মাত্র ১ শতাংশ সেরোটোনিন মস্তিষ্কে নিঃসৃত হয়। এই এক পার্সেন্ট সেরোটোনিন মুড, ঘুম, স্মৃতি, ক্ষুধা, মন ভালো থাকা, শিক্ষা ইত্যাদির ওপর প্রভাব বিস্তার করে।ভালো থাকার হরমোন সেরোটোনিন, ইত্তেফাক, ৯ এপ্রিল ২০২২ কাজ সেরোটোনিন এর অন্য নাম সুখের হরমোন। মস্তিষ্কে এটি একরকম কাজ করে, শরীরের অন্য জায়গায় আরেক কাজ করে।  প্রধান কাজ অন্ত্রে, বাকি কাজ মস্তিষ্কে। অন্ত্রের মাসল মুভমেন্টে, খাদ্য পরিপাকে, লিভারে পুষ্টি পরিপাকে, হাড়ের গঠনে সাহায্য করে। মস্তিষ্কে মুড, স্মৃতি, শিক্ষা প্রক্রিয়ায় সেরোটোনিন কাজ করে। রক্ত জমাট বাঁধতে সাহায্য করে, রক্তনালিকে নিয়ন্ত্রণ করে।ভালো থাকার হরমোন সেরোটোনিন, ইত্তেফাক, ৯ এপ্রিল ২০২২  মাত্রা শরীরে সেরোটোনিনের হ্রাস বৃদ্ধিতে সমস্যা হয়। মস্তিষ্কে মাত্রার চেয়ে কমে গেলে ডিপ্রেসেড লাগে, বেড়ে গেলে অন্ত্রের স্নায়ুবিক কাজ বেড়ে যায়। এতে রক্ত চাপ বেড়ে যেতে পারে, শরীর ঘামাতে থাকে, মাথা ব্যথা বেড়ে যায়। মস্তিষ্কে বেশি মাত্রায় সেরোটোনিন বেড়ে গেলে যৌনতা বোধ কমে যায়। রক্তে স্বাভাবিক মাত্রার সেরোটোনিন লেভেল ০১–২৮৩ এনজি/ এমএল। সূর্যের আলো, ব্যায়াম, সেরোটোনিন রিচ ফুড, ইত্যাদিতে শরীরে সেরোটোনিন নিঃসরণ বাড়ে। বেড়ে যাওয়া একটি পরিস্হিতির নাম—সেরোটোনিন সিনড্রোম। এমন হলে হাত-পা কাঁপবে, নার্ভাস এবং অস্হির লাগতে পারে, কারণ ছাড়া ডায়রিয়া হবে, মাথাব্যথা, মৃদু জ্বর, নির্ঘুমটা দেখা দিতে পারে। হার্ট রেট বেড়ে যেতে পারে, ব্লাডপ্রেশার হাই হয়ে যায়, ঘামা হতে পারে। বিভিন্ন ধরনের ড্রাগ যেমন কোকেন, এলএসডি, মারিওয়ানা খেলেও সেরোটোনিনের মাত্রা অনেক বেড়ে যেতে পারে।ভালো থাকার হরমোন সেরোটোনিন, ইত্তেফাক, ৯ এপ্রিল ২০২২   পাদটীকা   বিকল্প প্রতিবর্ণীকরণ: সেরোটনিন, সেরটনিন, সেরটোনিন  তথ্যসূত্র  বহিঃসংযোগ   5-Hydroxytryptamine MS Spectrum  Serotonin bound to proteins in the PDB PsychoTropicalResearch Extensive reviews on serotonergic drugs and Serotonin Syndrome. Molecule of the Month: Serotonin at University of Bristol 60-Second Psych: No Fair! My Serotonin Level Is Low, Scientific American Serotonin Test Interpretation on ClinLab Navigator.  The Psychobiology of Serotonin Deficiency Syndrome  বিষয়শ্রেণী:নিউরোট্রান্সমিটার বিষয়শ্রেণী:সুখের হরমোন
thumb|450px|সেপ্পা সহ অরুণাচল প্রদেশের জেলা মানচিত্র সেপ্পা () ভারতের অরুণাচল প্রদেশ রাজ্যের পূর্ব কামেং জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সেপ্পা শহরের জনসংখ্যা হল ১৪,৯৬৫ জন। এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে সেপ্পা এর সাক্ষরতার হার বেশি। এই শহরের জনসংখ্যার ২১% হল ৬ বছর বা তার কম বয়সী।   তথ্যসূত্র   বিষয়শ্রেণী:অরুণাচল প্রদেশের শহর ও নগর বিষয়শ্রেণী:পূর্ব কামেং জেলা
নবাব আলী আব্বাছ খান (জন্ম: ২৬ ডিসেম্বর ১৯৫৮) তিনি একজন বাংলাদেশী রাজনীতিবিদ ও সাবেক সংসদ সদস্য।    জীবনী  নবাব আলী আব্বাছ খানের জন্ম ২৬ ডিসেম্বর ১৯৫৮। তার পিতার নাম নবাব আলী সাফদার খান।  পৃত্থিমপাশা জমিদার পরিবারে জন্মগ্রহণ করেন। তিনি মৌলভীবাজার-২ (কুলাউড়া উপজেলা- কমলগঞ্জ আংশিক)) আসনে জাতীয় পার্টি থেকে ১৯৮৮, ১৯৯১ ও ২০০৮ সালে জাতীয় সংসদ নির্বাচনে লাঙ্গল মার্কায় নির্বাচন করে নির্বাচিত সংসদ সদস্য। নওয়াব আলী আব্বাস খান পেশায় জজ আদালতের প্রবীণ আইনজীবী   আরও দেখুন    পৃত্থিমপাশা জমিদার বাড়ি  আলী আমজদের ঘড়ি নবাব আলী সারওয়ার খান   তথ্যসূত্র    বহিঃসংযোগ    ৪র্থ জাতীয় সংসদ সদস্যদের তালিকা  - বাংলাদেশ জাতীয় সংসদ  ৫ম জাতীয় সংসদ সদস্য তালিকা  - বাংলাদেশ জাতীয় সংসদ ৯ম জাতীয় সংসদ-সদস্যদের নামের তালিকা  - বাংলাদেশ জাতীয় সংসদ  পৃত্থিমপাশা জমিদার বাড়ি  -বাংলাদেশ জাতীয় তথ্য বাতায়ন  বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:নবম জাতীয় সংসদ সদস্য বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশী শিয়া মুসলিম বিষয়শ্রেণী:বাংলাদেশ জাতীয় পার্টির রাজনীতিবিদ
২০২২ সালের ৩ এপ্রিল, জাতীয় পরিষদের অধিবেশন শুরু হওয়ার সাথে সাথে আইনমন্ত্রী ফাওয়াদ চৌধুরী আসন গ্রহণ করে বলেছিলেন যে অনুচ্ছেদ ৫ (১) এর অধীনে রাষ্ট্রের প্রতি আনুগত্য প্রতিটি নাগরিকের মৌলিক কর্তব্য। তিনি খানের পূর্বের দাবি পুনর্ব্যক্ত করে বলেন যে সরকারকে ক্ষমতাচ্যুত করার জন্য একটি বিদেশী ষড়যন্ত্র করা হয়েছিল। চৌধুরী তখন ডেপুটি স্পিকারের কাছে অনাস্থা পদক্ষেপের সাংবিধানিক সিদ্ধান্ত নেওয়ার আহ্বান জানান।  তাই, সুরি উল্লেখ করেছেন যে এই প্রস্তাবের সমর্থনে বৈদেশিক শক্তি জড়িত থাকার কারণে এই প্রস্তাবটি পাকিস্তানের সংবিধানের ৫ নং অনুচ্ছেদ লঙ্ঘন করেছে। এর শীঘ্রই, খান জাতির উদ্দেশে এক ভাষণে ঘোষণা করেন যে তিনি রাষ্ট্রপতি আরিফ আলভিকে তার বিরুদ্ধে অনাস্থা প্রস্তাব খারিজ করার পর সংসদ ভেঙে দেওয়ার পরামর্শ দিয়েছেন। তাই একই দিনে সংবিধানের ৫৮ অনুচ্ছেদ অনুযায়ী প্রধানমন্ত্রীর পরামর্শে রাষ্ট্রপতি জাতীয় সংসদ ভেঙে দেন।  সংসদ ভেঙে দেওয়ার পদক্ষেপটি বিশেষত বিতর্কিত কারণ অনুচ্ছেদ ৫৮-তে এর স্পষ্ট উল্লেখ রয়েছে যে, একজন প্রধানমন্ত্রী "যার বিরুদ্ধে জাতীয় পরিষদে অনাস্থা ভোটের জন্য একটি প্রস্তাবের নোটিশ দেওয়া হয়েছে কিন্তু ভোট দেওয়া হয়নি" রাষ্ট্রপতিকে জাতীয় পরিষদ বাতিল করার পরামর্শ দেওয়ার জন্য পূর্বে উল্লিখিত ক্ষমতা নেই। পরে দিনে, পাকিস্তানের প্রধান বিচারপতি (সিজেপি) উমর আতা বন্দিয়াল দেশের চলমান পরিস্থিতি নিয়ে স্বতঃপ্রণোদিত হয়ে নোটিশ করেন। প্রধান বিচারপতি বান্দিয়াল, বিচারপতি ইজাজুল আহসান ও বিচারপতি মুহাম্মদ আলী মজহারের সমন্বয়ে গঠিত সুপ্রিম কোর্টের তিন সদস্যের বেঞ্চ মামলার শুনানি করেন এবং বলেন, আদালত ডেপুটি স্পিকারের পদক্ষেপ পর্যালোচনা করবে। একই দিনে, জাতীয় পরিষদে সম্মিলিত বিরোধী দলের একটি সমান্তরাল অধিবেশন অনুষ্ঠিত হয় এবং সভা মুলতবি হওয়ার পর ইমরান খানের বিরুদ্ধে অনাস্থা ভোট পাস করে, এটি ১৯৭ ভোটে সফল ঘোষণা করে।  ৪ এপ্রিল মন্ত্রিপরিষদ সচিবালয় একটি বিজ্ঞপ্তি জারি করে যে ইমরান খান "অবিলম্বে পাকিস্তানের প্রধানমন্ত্রীর পদের দায়িত্ব থেকে সরে এসেছেন"।তবে একই দিনে রাষ্ট্রপতির কার্যালয় থেকে জারি করা একটি বিরোধী বিজ্ঞপ্তিতে, ইমরান খান তত্ত্বাবধায়ক প্রধানমন্ত্রী নিয়োগ না হওয়া পর্যন্ত প্রধানমন্ত্রী হিসাবে তার দায়িত্ব পালন চালিয়ে যাবেন।  ৯ এপ্রিল ইমরান খান তার শাসনের উপর অনাস্থা ভোট স্থগিত করে দেন, যদিও সুপ্রিম কোর্টের আইনগতভাবে বাধ্যতামূলক রায় ছিল যে ভোটটি অবশ্যই এগিয়ে যেতে হবে। ওই দিন অ্যাটর্নি জেনারেল খালিদ জাভেদ খান পদত্যাগ করেন।জাতীয় পরিষদের স্পিকার ও ডেপুটি স্পিকার মধ্যরাতের কিছু আগে পদত্যাগ করেন যার ফলে জাতীয় পরিষদের সাবেক স্পিকার আয়াজ সাদিক চেয়ারম্যান পদে পদত্যাগ করেন।  ১০ এপ্রিল মধ্যরাতের কিছু পরেই, জাতীয় পরিষদ সফলভাবে একটি অনাস্থা প্রস্তাব পাস করে, যার ফলে খানকে পাকিস্তানের প্রধানমন্ত্রীর পদ থেকে ক্ষমতাচ্যুত করা হয় এবং তাকে পাকিস্তানের প্রথম প্রধানমন্ত্রী হিসাবে অনাস্থা ভোটের মাধ্যমে পদ থেকে অপসারণ করা হয়।  তথ্যসূত্র   বিষয়শ্রেণী:২০২২ সালে পাকিস্তানের রাজনীতি বিষয়শ্রেণী:২০২২ সালের এপ্রিলে পাকিস্তানের ঘটনাসমূহ বিষয়শ্রেণী:সাংবিধানিক সংকট বিষয়শ্রেণী:চলমান ঘটনাবলী বিষয়শ্রেণী:সরকারের সংকট বিষয়শ্রেণী:ইমরান খান প্রশাসন বিষয়শ্রেণী:পাকিস্তানের সর্বোচ্চ আদালতের মামলা
নকীব বট (কাজ ৩) নকীব সরকার বলুন... ০৯:১৬, ১৮ সেপ্টেম্বর ২০২০ (ইউটিসি)  । অনাকাঙ্ক্ষিত দেরির জন্য দুঃখ প্রকাশ করছি। — তানভির • ০৭:০১, ২ অক্টোবর ২০২০ (ইউটিসি)  আলোচনা   ২ নং কাজটি মাসে না করে সপ্তাহে করা সম্ভব হলে কর। --আফতাবুজ্জামান (আলাপ) ১৫:২৪, ২২ সেপ্টেম্বর ২০২০ (ইউটিসি)  আফতাব ভাইয়ের সাথে একমত। — আদিভাই • আলাপ • ১৭:৩৬, ২২ সেপ্টেম্বর ২০২০ (ইউটিসি)  আদিভাই, আচ্ছা, তাহলে প্রতি সপ্তাহে ২ নং কাজটি করা হবে। নকীব সরকার বলুন... ০২:৪০, ২৩ সেপ্টেম্বর ২০২০ (ইউটিসি)  ১ - ৫ পর্যন্ত কাজগুলির জন্য মনে হয় না আর পরীক্ষণের দরকার আছে। অনুমোদন করা যায়। --আফতাবুজ্জামান (আলাপ) ০১:৩৯, ৩০ সেপ্টেম্বর ২০২০ (ইউটিসি) আফতাবুজ্জামান ভাই, অনুগ্রহপূর্বক ব্যুরোক্র‍্যাটের অবর্তমানে প্রশাসক হিসেবে সিদ্ধান্ত ঘোষণা করুন। &dash;নকীব সরকার বলুন... ১০:১২, ৩০ সেপ্টেম্বর ২০২০ (ইউটিসি)
থাম্ব|আখের রস থাম্ব|জল-জিরা থাম্ব|রুহ আফজা শরবত থাম্ব|জিগারথান্ডা থাম্ব|শিখঞ্জভী থাম্ব|আম পান্না ভারতের মতো বৈচিত্র্যময় এবং চরম জলবায়ুর সাথে শীতকালে গরম পানীয় থেকে শুরু করে গ্রীষ্মকালে শীতল ঠান্ডা পানীয় পর্যন্ত জনগণের আবহাওয়ার পরিস্থিতি অনুসারে তাদের তৃষ্ণা যথাযথভাবে নিবারণের জন্য অগণিত বিকল্পের প্রয়োজন।  দেশের বিভিন্ন অঞ্চলে স্থানীয় মশলা, স্বাদ এবং ভেষজ সহ উপাদানের একটি সারগ্রাহী ভাণ্ডার দিয়ে তৈরি পানীয় পরিবেশন করা হয়। রাস্তায় পাওয়া যায়, সেইসাথে অভিজাত হোটেলের মেনুতে এই পানীয়গুলি ভারতের সুস্বাদু খাবারে যোগ করে।   পানীয়ের ধরন অনুযায়ী ভোগের পরিসংখ্যান   এটি ২০২১ সালে ভারতে পানি ও জুস ব্যতীত পানীয়ের ধরন অনুযায়ী প্রতি বছর মাথাপিছু পানীয়ের ব্যবহার।India consumption of beverages by type, Statista., accessed 10 July 2021.  +পানীয় ধরণমাথাপিছু ভোগ (লিটার)গরম পানীয়৭০দুগ্ধজাত পানীয়৩৪কোমল পানীয়২০বোতলজাত পানি৬মদ্যপ পানীয়৪মোট১৩৪  রকমারি পানীয়   ১. আম পান্না - কাঁচা আম দিয়ে তৈরি  ২. আমরস  ৩. বেলের শরবত  ৪. ফটাশ জল - কার্বনেটেড লেমনেড কড-নেক বোতলে বিক্রি হয়  ৫. বুরানশ – জেলির মতো রডোডেনড্রন ফুল থেকে তৈরি, উত্তরাখণ্ড  ৬. এলা নীরু/কারিক্কু - কোমল নারকেল পানি  ৭. ফলের রস  ৮. গাজার কা দুধ - কুচি কুচি করা গাজর ও মিষ্টি দুধ দিয়ে তৈরি  ৯. গানে কা রস বা আখের রস  ১০. গুদ-নিম্বু শরবত – লেবু ও গুড় দিয়ে তৈরি  ১১. জল-জিরা  ১২. জিগারথান্ডা, মাদুরাইতে বিখ্যাত  ১৩. জম্মু ও কাশ্মীরের ঠান্ডা অঞ্চলে কাহওয়াহ একটি সাধারণ পানীয়  ১৪. কালা খাট্টা  ১৫. কাঞ্জি  ১৬. কেশর কস্তুরী  ১৭. খাস খাস পানীয় - পোস্ত থেকে তৈরি   ১৮. খুস শরবত - ভেটিভার সিরাপ থেকে তৈরি  ১৯. কোকুম শরবত  ২০. কুলুক্কি শরবত - ঝাঁকানো লেমনেড  ২১. লিও  ২২. লেমনেড  ২৩. নান্নারি (সারসাপারিল্লা) শরবত – লেবু-ভিত্তিক পানীয়, তামিলনাড়ু  ২৪. নাড়িয়াল পানি (নারকেলের পানি)  ২৫. নীরা  ২৬. ওকালি – ধনে বীজ সিদ্ধ করে তৈরি গরম পানীয়, পশ্চিম ভারত  ২৭. পনির সোডা - কার্বনেটেড লেমনেড রোজ এসেন্সের সাথে মিশিয়ে কড-নেক বোতলে বিক্রি করা বান্তা সোডার একটি বৈচিত্র্য।  ২৮. ফালসা শরবত - গ্রেউইয়া এশিয়াটিকা থেকে তৈরি  ২৯. পুদিনা শরবত – পুদিনা দিয়ে তৈরি  ৩০. রামুলা - মিষ্টি আলু থেকে তৈরি একটি পানীয়  ৩১. রসনা - একটি কোমল পানীয় ঘনীভূত  ৩২. রুহ আফজা - একটি ঘনীভূত পানীয়  ৩৩. সাকার-লাউং পানি – শিলা চিনি এবং লবঙ্গ দিয়ে তৈরি; গুজরাট, রাজস্থানে বিখ্যাত  ৩৪. সত্তু পানি – উত্তর ভারতে বিখ্যাত  ৩৫. সৌনফ পানি, গুজরাতের  ৩৬. শরবত – এমন পানীয় যার অনেক রূপ রয়েছে  ৩৭. শিখঞ্জভি - ঐতিহ্যবাহী লেবুপানি, প্রায়ই হালকা মশলাদার  ৩৮. সোলকধি  ৩৯. সুগন্ধা পানি  তথ্যসূত্র   বিষয়শ্রেণী:ভারতীয় পানীয় বিষয়শ্রেণী:ভারতীয় রন্ধনশৈলী সম্পর্কিত তালিকা
আমেরিকান স্পেসেস মার্কিন যুক্তরাষ্ট্রের পররাষ্ট্র দপ্তরের ব্যুরো অব ইন্টারন্যাশনাল ইনফরমেশন প্রোগ্রামের একটি উদ্যোগ যার স্থাপন ও সম্পর্কিত তথ্য প্রদানের মাধ্যমে জন কূটনীতি পরিচালনা করা যায়। অপপ্রচার প্রতিরোধ ও আন্তর্জাতিক জনমত প্রভাবিত করার লক্ষ্যে বিশ শতকের শুরুর দিকে প্রতিষ্ঠিত বিভিন্ন ধরনের ও আকৃতির এই স্পেসেসগুলোতে বিনামূল্যে ইন্টারনেট সেবা ও আমেরিকা সম্পর্কিত বই, সাময়িকী ও ডিভিডি পাওয়া যায়।  বিশ্বযুদ্ধের পরে, এই স্পেসেসেগুলো লাইব্রেরি, দ্বিজাতিক কেন্দ্র, স্বতন্ত্র আমেরিকান সেন্টার এবং আমেরিকা হাউসের আকারে ছড়িয়ে পড়ে যেগুলিকে ২০০৮ সালে "আমেরিকান স্পেস" প্রোগ্রামের আওতায় আনা হয়েছিল। এরকম কেন্দ্রগুলোর বিরুদ্ধে পরিচালিত সন্ত্রাসবাদের হুমকির ফলে আমেরিকান কর্নারসমূহ হয়তো স্থানীয় গ্রন্থাগার বা মার্কিন দূতাবাসগুলির মধ্যে তথ্য সংস্থান কেন্দ্রগুলিতে স্থানান্তরিত হয়েছিল৷ এই স্পেসগুলির প্রতিটিই বিদেশে মার্কিন সফ্ট পাওয়ার ছড়িয়ে দেওয়ার জন্য প্রতিষ্ঠা করা হয়।  তথ্যসূত্র   বিষয়শ্রেণী:পাবলিক কূটনীতি বিষয়শ্রেণী:মার্কিন পররাষ্ট্র দফতর বিষয়শ্রেণী:মার্কিন যুক্তরাষ্ট্র কূটনৈতিক প্রোগ্রাম